Държавен вестник, бр. 106, 2025 г., стр. 95

БРОЙ  106	
Д Ъ Р Ж А В Е Н  В Е С Т Н И К 	
СТР.  95   
Лицата, придобили втора степен на квалификация, изпълняват задачи с рутинен или 
среден обем на отговорност, основно под наблюдение. Те следват установени технически 
инструкции и стандарти за безопасност, като проявяват внимание към детайла, сръчност и 
умения за работа с ръчни и електрически инструменти. В ежедневната си работа те използват 
базово измервателно оборудване – мултиметри, токови клещи, фазомери – и стандартни 
електромонтажни инструменти – отвертки, клещи, кабелни ножове и др. 
Работната среда изисква физическа издръжливост, способност за работа в екип и спазване 
на графици, включително при дейности на височина, в ограничени пространства или в 
производствени среди. Спазването на правилата за електробезопасност и използването на лични 
предпазни средства – каски, ръкавици, защитни очила – са задължителни. Професията е 
подходяща за лица с добра координация, отговорно поведение и нагласа за непрекъснато 
обучение. 
За упражняване на професията се изисква добро общо здравословно състояние и 
познаване на основните нормативни актове в сектора. 
Лицата трябва да притежават квалификационна група по техника на безопасност, която се 
присъжда според Правилника за безопасност и здраве при работа по електрообзавеждането с 
напрежение до 1000 V (ДВ, бр. 21 от 2005 г.) и Правилника за безопасност и здраве при работа 
в електрически уредби на електрически и топлофикационни централи и по електрически мрежи 
(ДВ, бр. 34 от 2004 г.). 
 
2.2. Трета степен на професионална квалификация по професията 
Лицата, придобили трета степен на професионална квалификация по професията 
„Електроснабдяване и електрообзавеждане“, могат самостоятелно да изпълняват, организират и 
контролират дейности по проектиране, изграждане, експлоатация, диагностика и ремонт на 
електроснабдителни системи, електрически уредби и оборудване в сгради, промишлени обекти, 
енергийни съоръжения и разпределителни инсталации. Те разчитат проектна и техническа 
документация, извършват електрически изчисления, избират материали и съоръжения, изготвят 
схеми и ръководят изпълнението на електрообзавеждането на обекта. 
Дейностите включват изграждане и поддържане на осветителни и захранващи мрежи, 
монтиране и настройка на електрически машини, табла, автоматизирани системи за управление, 
аварийни и резервни захранвания. Те прилагат методи за диагностика на електроуредби, 
локализират и отстраняват повреди, осъществяват технически контрол, проверка на защитни 
системи и мерки за електробезопасност. Водят експлоатационна и отчетна документация, 
изготвят справки и анализи за състоянието на системите. В съответствие с Директива (ЕС) 
2023/2413 професията включва и проектиране, монтаж, настройка и поддръжка на съоръжения 
за добив и съхранение на енергия от възобновяеми източници – зарядни станции за 
електрически превозни средства и съоръжения за съхранение на електрическа енергия (батерии) 
за сградни нужди. 
Лицата с трета степен на квалификация поемат отговорност за координиране на екипи, 
вземане на технически решения и гарантиране на спазването на нормативни и проектни 
изисквания. Те използват широк набор от инструменти и уреди – от базови ръчни инструменти 
до програмируеми логически контролери, софтуер за техническа документация и средства за 
отдалечена диагностика. Работата изисква добра ориентация в техническа документация, 
логическо мислене и умения за идентифициране и отстраняване на сложни неизправности. 
Работната среда често е динамична – от строителни площадки до енергийни съоръжения и 
индустриални халета, където условията включват шум, вибрации, влага или повишени рискове